২০২৩ সালে দেশে উবারে যাতায়াত করেছেন ৬০ লাখ মানুষ
রাইডশেয়ারিং প্রতিষ্ঠান উবারের বার্ষিক প্রতিবেদন অনুযায়ী, ২০২৩ সালে বাংলাদেশে তিন লাখেরও বেশি চালক অন্তত একবার হলেও উবার অ্যাপের মাধ্যমে আয় করেছেন।
প্রতিষ্ঠানটি জানিয়েছে, গত বছর বাংলাদেশে ৬০ লাখেরও বেশি মানুষ উবারে যাতায়াত করেছেন। সবচেয়ে বেশি ট্রিপ বুক হয়েছে ডিসেম্বরের ২১ ও ২৮ তারিখ। অর্থাৎ এই দুই দিন সবচেয়ে বেশি মানুষ উবার ব্যবহার করেছেন।
প্রতিবেদন অনুযায়ী, গত বছর বাংলাদেশে উবারের মাধ্যমে যাত্রীরা মোট সাড়ে ১৭ কোটি কিলোমিটার যাত্রা করেছেন। মে মাস ছিল উবার ট্রিপের জন্য সবচেয়ে জনপ্রিয় মাস, আর শনিবার ও শুক্রবারগুলো ছিল সপ্তাহের সবচেয়ে জনপ্রিয় দিন।
এ ছাড়া, অধিকাংশ দিন দুপুর ২টা থেকে বিকেল ৩টার মধ্যে সবচেয়ে বেশি রাইড বুক করা হয়েছে।
উবারের বার্ষিক প্রতিবেদনে আরও বলা হয়েছে, এ বছর বাংলাদেশি গ্রাহকদের জন্য অগ্রিম রাইড বুকিং ফিচার চালু করা হয়েছে। এ ফিচারের ফলে গ্রাহকরা চাইলে তাদের ভ্রমণের ৩০ মিনিট থেকে ৩০ দিন আগে পর্যন্ত অগ্রিম রাইড বুক করতে পারবেন।
ইংরেজি থেকে ভাবানুবাদ করেছেন আহমেদ হিমেল





আরওউবার চালকরাও দেখতে পাবেন গন্তব্য-পেমেন্ট পদ্ধতি


রাইডশেয়ারিং প্রতিষ্ঠান উবারের বার্ষিক প্রতিবেদন অনুযায়ী, ২০২৩ সালে বাংলাদেশে তিন লাখেরও বেশি চালক অন্তত একবার হলেও উবার অ্যাপের মাধ্যমে আয় করেছেন।